ตำบลท่าเรือ (อำเภอเมืองนครศรีธรรมราช)

ท่าเรือ เป็นตำบลหนึ่งใน 16 ตำบลของอำเภอเมืองนครศรีธรรมราช จังหวัดนครศรีธรรมราช ตั้งอยู่ทางทิศใต้ของอำเภอเมืองนครศรีธรรมราช ติดต่อกับเขตเทศบาลนครนครศรีธรรมราช ระยะทางห่างจากที่ว่าการอำเภอประมาณ 22 กิโลเมตรถึงสุดเขตของตำบล องค์กรปกครองส่วนท้องถิ่นในพื้นที่ คือ องค์การบริหารส่วนตำบลท่าเรือ ครอบคลุมพื้นที่ตำบลท่าเรือทั้งตำบล
== ประวัติ ==
ตำบลท่าเรือตั้งขึ้นเมื่อ พ.ศ. 2444 เป็นตำบลที่มีโบราณสถานและโบราณวัตถุเก่าแก่มากมายจึงเชื่อกันว่า น่าจะเป็นที่ตั้งชุมชนโบราณที่มีความสำคัญแห่งหนึ่งของอาณาจักร “ตามพรลิงก์” ซึ่งมีการโยกย้ายหลายครั้ง ดังหลักฐานที่ขุดพบของเก่าที่เมืองโบราณบ้านท่าเรือ เมือง พระเวียง และเมืองนครศรีธรรมราชโบราณ
ผู้รู้หลายท่านกล่าวว่า “ชุมชนโบราณแห่งนี้ น่าจะเป็นบ้านเมืองโบราณบ้านท่าเรือ” ซึ่งในสมัยหนึ่ง คือเมืองสำคัญของอาณาจักรตามพรลิงก์ อันเป็นเมืองสำคัญของนครศรีธรรมราชในยุคแรก เพราะอยู่ในทำเลที่เหมาะสมในการติดต่อค้าขายทางทะเลมาก มีลำน้ำออกสู่ทะเลได้สะดวก เรือเดินทะเลเข้ามาถึงผู้คนที่จะเดินทางไปนมัสการพระบรมธาตุต้องเข้ามาจอดเรือ ณ ที่แห่งนี้ นอกจากนั้นยังเป็นที่น่าสังเกตว่า ยังมีสถานที่ที่อยู่ห่างจากคลองท่าเรือในปัจจุบันไปทางทิศตะวันออก ประมาณ 2 คุ้งคลอง ชาวบ้านเรียกขานกันว่า “โอเภา” หรือ “อู่เภา” ซึ่งเพี้ยนมาจากคำว่า “อู่ตะเภา” หมายถึงสถานที่สำหรับซ่อม และจอดเรือสำเภาหลังจากได้จอดส่งผู้คนข้ามฟากไปแล้ว และเคยมีซากเรือสำเภาโบราณโผล่อยู่สมัยหนึ่ง ส่วนในปัจจุบันไม่มีใครทราบและกล่าวถึงเรือโบราณนี้อีกเลย สันนิษฐานว่าคงจะจมอยู่ในดิน ประกอบกับพื้นที่บริเวณนี้เป็นป่ารกทึก ลำน้ำสายนี้อยู่ใกล้ ๆ กับหลักกิโลเมตรที่ 3 ถนนสายนคร – ชะเมา จึงได้รับคำเรียกขานว่า คลองท่าเรือ ตั้งแต่สมัยนั้นเพราะเคยเป็นท่าสำหรับจอดเรือมาก่อน
ชุมชนโบราณบ้านท่าเรือเป็นชุมชนขนาดเล็ก ซึ่งมีศิลปวัตถุโบราณที่เคยขุดพบในเมืองนี้ เป็นต้นว่า เครื่องมือหินขัดสมัยใหม่สมัย ก่อนประวัติศาสตร์และที่สำคัญรองลงมาคือ มีเทวสถานในศาสนาพราหมณ์ พระพุทธรูป ลูกปัด เครื่องมือเครื่องใช้ อาวุธต่างๆ ในสมัยศรีวิชัย เครื่องถ้วยชามในสมัยราชวงศ์ซ้องของจีน กลองมโหระทึก สมัยก่อนประวัติศาสตร์ อายุประมาณ 2500 – 1900 ปี โดยเฉพาะพระพุทธรูปบูชาที่มีชื่อเสียงและเป็นที่รู้จักของคนทั่วไปที่เรียกกันว่า “พระท่าเรือ” สิ่งเหล่านี้เคยขุดพบเป็นจำนวนมาก และยังขุดพบกันอยู่บ้าง (ก่อนที่จะอยู่ในความดูแลของกรมศิลปากร) โดยเฉพาะในบริเวณวัดท่าเรือร้าง (บริเวณที่ตั้งวิทยาลัยนาฏศิลป์นครศรีธรรมราชในปัจจุบัน) และในคลองท่าเรือซึ่งเป็นเส้นทางออกสู่ทะเล
== ภูมิศาสตร์ ==
ตำบลท่าเรือมีลักษณะภูมิประเทศเป็นที่ราบลุ่มเป็นส่วนใหญ่อยู่ทางตอนกลางและทางตะวันออกของตำบล ส่วนทางด้านตะวันตกของตำบลเป็นสันทราย ชายหาดเก่า ซึ่งเป็นที่ตั้งถิ่นฐานของประชาชนในพื้นที่อย่างหนาแน่น โดยทางทิศตะวันตกจะติดกับป่าพรุ มีคลองท้าวราช คลองท่าเรือ คลองหนองหนอน คลองชะเมา คลองจังหูน ไหลผ่านตำบล อาชีพหลักของตำบลท่าเรือ ได้แก่ การประมง ทำสวน ทำนา เลี้ยงสัตว์ ส่วนอาชีพเสริม ได้แก่ ก่อสร้าง รับจ้างทั่วไป สานกระจูด
=== อาณาเขตติดต่อ ===
ตำบลท่าเรือตั้งอยู่ทางทิศใต้ของอำเภอเมืองนครศรีธรรมราช จังหวัดนครศรีธรรมราช
ทิศเหนือ ติดต่อกับ เทศบาลนครนครศรีธรรมราช และองค์การบริหารส่วนตำบลปากนคร อำเภอเมืองนครศรีธรรมราช จังหวัดนครศรีธรรมราช
ทิศตะวันออก ติดต่อกับ องค์การบริหารส่วนตำบลท่าไร่ และองค์การบริหารส่วนตำบลบางจาก อำเภอเมืองนครศรีธรรมราช จังหวัดนครศรีธรรมราช
ทิศใต้ ติดต่อกับ เทศบาลตำบลทางพูน และเทศบาลตำบลดอนตรอ อำเภอเฉลิมพระเกียรติ และเทศบาลตำบลชะเมา อำเภอปากพนัง จังหวัดนครศรีธรรมราช
ทิศตะวันตก ติดต่อกับ องค์การบริหารส่วนตำบลช้างซ้าย อำเภอพระพรหม จังหวัดนครศรีธรรมราช
== หมู่บ้าน ==
หมู่บ้านในตำบลท่าเรือมีทั้งหมด 19 หมู่บ้าน คือ
หมู่ที่ 1 บ้านทุ่งแก้ว
หมู่ที่ 2 บ้านพังสิงห์
หมู่ที่ 3 บ้านจังหูน
หมู่ที่ 4 บ้านแคสูง
หมู่ที่ 5 บ้านหมนใต้
หมู่ที่ 6 บ้านชะเมา
หมู่ที่ 7 บ้านวัดโดน
หมู่ที่ 8 บ้านเกียกกาย
หมู่ที่ 9 บ้านไม้เสียบ
หมู่ที่ 10 บ้านมะม่วงงาม
หมู่ที่ 11 บ้านท่าเรือ
หมู่ที่ 12 บ้านหนองหนอน
หมู่ที่ 13 บ้านท้าวราช
หมู่ที่ 14 บ้านจังหูนใต้
หมู่ที่ 15 บ้านหมนเหนือ
หมู่ที่ 16 บ้านแคสูง
หมู่ที่ 17 บ้านล่าง
หมู่ที่ 18 บ้านบางเตย
หมู่ที่ 19 บ้านไม้แดง
== สถานีอนามัย ==
สถานีอนามัยบ้านไม้แดง
สถานีอนามัยบ้านหนองหนอน
สถานีอนามัยบ้านช้าง
สถานีอนามัยบ้านพังสิงห์
== สถานีตำรวจ ==
จำนวนสถานีตำรวจในตำบลท่าเรือมีทั้งหมด 2 แห่ง คือ
สถานีตำรวจภูธรชะเมา
จุดตรวจสายตรวจตำรวจบ้านไม้แดง
== สถานศึกษา ==
มหาวิทยาลัย
* มหาวิทยาลัยเฉลิมกาญจนา
วิทยาลัย
* วิทยาลัยนาฏศิลปนครศรีธรรมราช
โรงเรียนเอกชน
* โรงเรียนเกตุชาติ
* โรงเรียนสหมิตรศึกษา
โรงเรียนสังกัด อบจ.นศ.
* โรงเรียนบ้านท่าเรือมิตรภาพที่ 30
โรงเรียนประถมศึกษา
* โรงเรียนบ้านบางเตย
* โรงเรียนชุมชนวัดหมน
* โรงเรียนวัดสว่างอารมณ์
* โรงเรียนวัดโดน
* โรงเรียนวัดจังหูน
* โรงเรียนบ้านพังสิงห์
* โรงเรียนหนองหนอน
ศูนย์พัฒนาเด็กเล็ก
* ศูนย์พัฒนาเด็กเล็กวัดกุฏิขันติพลาราม
* ศูนย์พัฒนาเด็กเล็กวัดจังหูนสงเคราะห์
* ศูนย์พัฒนาเด็กเล็กบ้านหนองหนอน
* ศูนย์พัฒนาเด็กเล็กบ้านพังสิงห์
== ศาสนสถาน ==
=== วัด ===
จำนวนวัดในตำบลท่าเรือมีทั้งหมด 7 วัด 1 สำนักสงฆ์ คือ
วัดหมน
วัดสว่างอารมณ์
วัดหนองหนอน
วัดจังหูน
วัดพังสิงห์
วัดกุฏิ
วัดโดนธาราม
สำนักสงฆ์วิสุทธิธรรม
=== มัสยิด ===
มัสยิดนูรุอีมาน
มัสยิดนูรุลอิสลาม
มัสยิดดารุลมุตตากีน
== สถานที่สำคัญ ==
กองร้อยอาสารักษาดินแดนที่ 10
หมวดการทางนครศรีธรรมราช
สถานีวิทยุกระจายเสียงแห่งประเทศไทยจังหวัดนครศรีธรรมราช
สถานีวิทยุโทรทัศน์แห่งประเทศไทยจังหวัดนครศรีธรรมราช
สำนักงานสหกรณ์จังหวัดนครศรีธรรมราช
แหล่งโบราณคดีท่าเรือ
แหล่งโบราณคดีกลุ่มชุมชนโบราณคลองท่าเรือ
แหล่งโบราณคดีพังสิงห์
แหล่งโบราณคดีเกตุกาย
แหล่งโบราณคดีจังหูน
แหล่งโบราณคดีหัวมีนา – วัดโพธิ์ร้าง
กลุ่มสตรีสหกรณ์การเกษตรเมืองนครศรีธรรมราช
กลุ่มหัตถกรรมบ้านนครศรีธรรมราช
กลุ่มจักสานย่านลิเภาเมืองนครศรีธรรมราช
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลท่าเรือ
ท่าเรือ
ท่าเรือ